钦定古今图书集成/明伦汇编/人事典/第061卷 > 《锦树行》前人
## 钦定古今图书集成/明伦汇编/人事典/第061卷 > 《锦树行》前人

“今日苦短昨日休，岁云暮矣增离忧。凋伤碧树作锦
树，万壑东逝无停留。荒戍之城石色古，东郭老人任
青丘。飞书白帝营斗粟，琴瑟几杖柴门幽。青草萋萋
尽枯死，天马跛足随牦牛。自古圣贤多薄命，奸雄恶
少皆封侯。故国三年一消息，终南渭水寒悠悠。五陵
豪贵反颠倒，乡里小儿狐白裘。生男堕地要膂力，生”
女富贵倾邦国。莫愁父母少黄金，天下风尘儿亦得。